Zápisnica č. 4/2016

**z verejného zasadnutia obecného zastupiteľstva konaného**

**dňa 18. mája 2016 o 16,00 hod. na Obecnom úrade v Dolnom Hričove**

|  |  |
| --- | --- |
| **Prítomní:** | |
| *Starosta obce*: | Ing. Peter Zelník |
| *Zástupca starostu obce:* | Pavol Ballay – prítomný od 1. do 5. bodu programu |
| *Poslanci OZ*: | prof. Dr. Ing. Martin Decký – prítomný od 5. bodu programu  Štefan Hôrečný  Ján Hrazdíra  Marián Medzihorský  Bibiána Odváhová – prítomná od 1. do 18. bodu programu  Marta Rašovcová – prítomná od 1. do 7. bodu programu  Ing. Jozef Vršanský |
| Zamestnanci OcÚ: | Ing. Simona Smolková |
| *Hlavný kontrolór obce:* | Mária Rapánová |
| *Hostia:* | podľa prezenčnej listiny |

## Ospravedlnený: Ing. Michal Ballay

## K bodu 1:

**Otvorenie rokovania, potvrdenie jeho uznášaniaschopnosti a schválenie programu**

Verejné zasadnutie Obecného zastupiteľstva *(„ďalej len OZ“)* otvoril a viedol *starosta obce, Ing. Peter Zelník*. Privítal všetkých prítomných. Skonštatoval, že zasadnutie je zvolané v súlade so zákonom číslo 369/1990 Zb. o obecnom zriadení v znení neskorších predpisov. Z celkového počtu 9 poslancov bolo prítomných 7 poslancov, čím bolo OZ uznášaniaschopné. Rokovanie sa riadilo nasledovným programom:

1. Otvorenie rokovania, potvrdenie jeho uznášaniaschopnosti a schválenie programu
2. Určenie zapisovateľa a overovateľov zápisu
3. Schválenie zápisu z predchádzajúceho zasadnutia
4. Schválenie písomného vyhotovenia uznesení a kontrola plnenia uznesení
5. Informácie starostu obce – informácie o konceptoch zariadení na zneškodňovanie odpadu s využitím nových technológií
6. Žiadosť o majetkoprávne vysporiadanie pozemkov – Erste Group Immorent Slovensko s.r.o.
7. Žiadosť o vyjadrenie k investičnému zámeru – výroba biobrikiet – Ing. arch. Radovan Musil, Bajzova 37, Žilina
8. Žiadosť o vyjadrenie k investičnému zámeru – stolárska dielňa a sklady – p. Ján Hanuliak s manž., Ul. Pod Sadom 32, Žilina
9. Žiadosť Ing. Jozefa Jaceka s manž. o odkúpenie časti parc. č. KN-C 758/1 cca 85 m2
10. Žiadosť p. Petra Ševčíka o odkúpenie časti parc. č. KN-C 758/1 cca 100 m2
11. Žiadosť p. Stanislava Matúška o odkúpenie parc. č. KN-C 947/3 o výmere 1 103 m2
12. Žiadosť p. Janky Hanusovej o prenájom pozemku parc. č. KN-C 604 za účelom výstavby garáže
13. Žiadosť o schválenie dodatku č. 1 ku KZ č. 3171-II-501-KZ/2015 – stavba „ŽSR, Modernizácia trate Púchov – Žilina pre traťovú rýchlosť do 160 km/hod. “
14. Žiadosť p. Radoslava Ďurošku o prenájom pozemku parc. č. KN-C 477/1 v k. ú. Dolný Hričov
15. Žiadosť o predĺženie nočného kľudu dňa 06. 07. 2016 do 23,00 hod. – vystúpenie kapely IRON MAIDEN
16. Žiadosť o povolenie prevádzky a schválenie otváracích hodín prevádzky „reštaurácia Penzión Dúbravy“
17. Žiadosť p. Zuzany Čvapkovej o pridelenie vyhradeného parkovacieho miesta
18. Informácie starostu obce:

- aktualizácia smernice o verejnom obstarávaní

- objednávka prác a oplotenia Spoločenstva vlastníkov bytov SVB Školská bytovka

- žiadosť starostov obcí Bitarová, Ovčiarsko, Brezany, Hôrky a Dolný Hričov o riešenie poškodenej vozovky na ceste III. triedy v súvislosti s výstavbou D1 Hričovské Podhradie – Lietavská Lúčka

- informácie o žiadosti o predloženie pripomienok – program starostlivosti o lesy, lesný celok Súľov

- oznámenie o realizácii montážnych prác na existujúcom zariadení distribučnej sústavy

1. Informácie zástupcu starostu, hlavného kontrolóra, poslancov a predsedov komisií
2. Diskusia
3. Návrh a schválenie uznesenia
4. Záver

**Uznesenie č. 48/2016**

Obecné zastupiteľstvo v Dolnom Hričove

*schvaľuje:*

program zasadnutia obecného zastupiteľstva s navrhovanými zmenami.

|  |  |
| --- | --- |
| Prítomní poslanci (menovite): | 7 poslancov – Pavol Ballay, Ján Hrazdíra, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - Ing. Michal Ballay, prof. Dr. Ing. Martin Decký |
| Hlasovali za (menovite): | 7 poslancov – Pavol Ballay, Ján Hrazdíra, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 2:

**Určenie zapisovateľa a overovateľov zápisu**

Za zapisovateľku určil starosta obce, Ing. Peter Zelník, pracovníčku obecného úradu *p.* *Ing. Simonu Smolkovú*, za overovateľov poslancov OZ *p. Jána Hrazdíru* a *p. Ing. Jozefa Vršanského.*

**Uznesenie č. 49/2016**

Obecné zastupiteľstvo v Dolnom Hričove

*schvaľuje:*

zapisovateľku Ing. Simonu Smolkovú a overovateľov zápisnice poslancov obecného zastupiteľstva p. Jána Hrazdíru a p. Ing. Jozefa Vršanského.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | |  |  | | --- | --- | | Prítomní poslanci (menovite): | 7 poslancov – Pavol Ballay, Ján Hrazdíra, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský | | Ospravedlnení poslanci (menovite): | 2 poslanci - Ing. Michal Ballay, prof. Dr. Ing. Martin Decký | | Hlasovali za (menovite): | 7 poslancov – Pavol Ballay, Ján Hrazdíra, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  | |  |  | |  |  | |  |

**K bodu 3:**

**Schválenie zápisu z predchádzajúceho zasadnutia**

Poslancom obecného zastupiteľstva bola prednesená zápisnica č. 2/2016. K zápisnici č. 2/2016 z verejného zasadnutia obecného zastupiteľstva konaného dňa 29. 03. 2016 na obecnom úrade z radov poslancov neboli prednesené žiadne pozmeňujúce a doplňujúce návrhy.

**Uznesenie č. 50/2016**

Obecné zastupiteľstvo v Dolnom Hričove

*schvaľuje:*

zápisnicu č. 2/2016 z verejného zasadnutia obecného zastupiteľstva konaného dňa 29. 03. 2016.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 7 poslancov – Pavol Ballay, Ján Hrazdíra, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský | | Ospravedlnení poslanci (menovite): | 2 poslanci - Ing. Michal Ballay, prof. Dr. Ing. Martin Decký | | Hlasovali za (menovite): | 7 poslancov – Pavol Ballay, Ján Hrazdíra, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  |

Poslancom obecného zastupiteľstva bola prednesená zápisnica č. 3/2016. Ing. Peter Zelník, starosta obce, oboznámil poslancov, že v zápisnici č. 3/2016 sa menia orientačné výmery v uznesení č. 38/2016. K zápisnici č. 3/2016 z mimoriadneho zasadnutia obecného zastupiteľstva konaného dňa 11. 04. 2016 na obecnom úrade z radov poslancov neboli prednesené žiadne pozmeňujúce a doplňujúce návrhy.

**Uznesenie č. 51/2016**

Obecné zastupiteľstvo v Dolnom Hričove

*schvaľuje:*

zápisnicu č. 3/2016 z mimoriadneho zasadnutia obecného zastupiteľstva konaného dňa 11. 04. 2016.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 7 poslancov – Pavol Ballay, Ján Hrazdíra, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský | | Ospravedlnení poslanci (menovite): | 2 poslanci - Ing. Michal Ballay, prof. Dr. Ing. Martin Decký | | Hlasovali za (menovite): | 7 poslancov – Pavol Ballay, Ján Hrazdíra, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  |

## K bodu 4:

**Schválenie písomného vyhotovenia uznesení a kontrola plnenia uznesení**

Poslancom OZ bolo zaslané písomné vyhotovenie uznesení č. 19 - 35/2016 z verejného zasadnutia obecného zastupiteľstva konaného dňa 29. 03. 2016. Z radov poslancov neboli prednesené žiadne pozmeňujúce a doplňujúce návrhy.

**Uznesenie č. 52/2016**

Obecné zastupiteľstvo v Dolnom Hričove

*schvaľuje:*

písomné vyhotovenie uznesení č. 19 – 35/2016 z verejného zasadnutia obecného zastupiteľstva konaného dňa 29. 03. 2016.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 7 poslancov – Pavol Ballay, Ján Hrazdíra, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský | | Ospravedlnení poslanci (menovite): | 2 poslanci - Ing. Michal Ballay, prof. Dr. Ing. Martin Decký | | Hlasovali za (menovite): | 7 poslancov – Pavol Ballay, Ján Hrazdíra, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský | | proti (menovite): | 0 poslancov | | zdržali sa (menovite): | 0 poslancov | |  |

Poslancom OZ bolo zaslané písomné vyhotovenie uznesení č. 36 - 44/2016 z mimoriadneho zasadnutia obecného zastupiteľstva konaného dňa 11. 04. 2016. V písomnom vyhotovení uznesení sa v uznesení č. 38/2016 menili orientačné výmery jednotlivých častí parcely č. KN-C 637/5 o výmere 1 673 m2.

**Uznesenie č. 53/2016**

Obecné zastupiteľstvo v Dolnom Hričove

*schvaľuje:*

písomné vyhotovenie uznesení č. 36 – 44/2016 z mimoriadneho zasadnutia obecného zastupiteľstva konaného dňa 11. 04. 2016 so zmenou orientačných výmer v uznesení č. 38/2016 a to:

Uznesenie č. 38/2016

Obecné zastupiteľstvo schvaľuje rozdelenie parcely č. KN-C 637/5 o výmere 1 673 m2 na tri časti a to: o orientačnej výmere 837 m2, 702 m2 a 134 m2 a spracovanie geometrického plánu v súlade s priloženou dokumentáciou.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 7 poslancov – Pavol Ballay, Ján Hrazdíra, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský | | Ospravedlnení poslanci (menovite): | 2 poslanci - Ing. Michal Ballay, prof. Dr. Ing. Martin Decký | | Hlasovali za (menovite): | 6 poslancov – Pavol Ballay, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský | | proti (menovite): | 0 poslancov | | zdržali sa (menovite): | 1 poslanec – Ján Hrazdíra | |  |

**K bodu 5:**

**Informácie starostu obce – informácie o konceptoch zariadení na zneškodňovanie odpadu s využitím nových technológií**

## Informácie o konceptoch zariadení na zneškodňovanie odpadu s využitím nových technológií prišiel na verejné zasadnutie obecného zastupiteľstva prezentovať p. Hans Kogler s p. tlmočníčkou a s konateľom spoločnosti ENERGO-THERM Slovakia, s. r. o., s p. Antonom Budošom a s p. Ing. Michalom Lovásom.

V úvode prezentácie predstavil novú technológiu na zhodnocovanie odpadov – procesom splyňovania všetkých odpadov. Ďalej predstavil schému zariadenia, ktorého systém neustále zdokonaľovali. Vysvetlil, že v celom svete je problém s odpadmi, čo ho viedlo venovať sa bližšie téme ako správne spracovať odpady. Hlavným produktom splyňovania je elektrický prúd a teplo a odpadom v procese je vodík. Oboznámil poslancov s informáciou, že z 1 tony domového odpadu sa môže vyvíjať vodík do automobilov, čo v súčasnosti využíva spoločnosť KIA MOTORS a VOLKSWAGEN. Počas procesu splyňovania nevznikajú emisie ani škodlivé látky. Ďalšou výhodou by pre obec mala byť, že pomocou odpadu a drevnej štiepky sa sama môže zásobovať elektrickou energiou a tiež by mohla využívať vodík ako pohonnú hmotu do automobilov, a to zmiešaním odpadov v správnom pomere – domový odpad, kal z čističiek, odpad z nemocníc...

Táto nová technológia môže ako palivo používať nasledovné spracované odpady a biogénne odpady: odpad – domový odpad, skládkový odpad, priemyselný odpad, odpad z nemocníc, kal z čističiek, staré pneumatiky, biogénne látky – rýchlorastúce rastliny, lesná štiepka, sečka, drevené piliny, kontaminované drevo...

Zariadenie by bolo koncipované s použitím robustných a osvedčených komponentov a s vysokým stupňom automatizácie, čo prinesie vysokú disponibilnosť a nízke prevádzkové náklady zneškodňovacieho zariadenia.

*P. Hans Kogler* vysvetlil celý proces splyňovania – zneškodňovanie odpadu s využitím nových technológií „All Waste to Green Energy Recycling Systems“ – všetky druhy odpadu sa dajú spracovať na zelenú energiu – vrátenie dobrej energie späť do obehu.

V závere prezentácie *p. Hans Kogler* zhrnul 3 najväčšie prednosti (kladné stránky) procesu, ktorými sú:

* nevznikajú žiadne emisie ani škodlivé látky,
* nevzniká hluk,
* nezaťažujú sa spodné vody.

*P. Miloš Ďurajka, člen predstavenstva spoločnosti T+T, a. s.,* sa vyjadril, že so spoločnosťou ENERGO-THERM Slovakia, s. r. o. podpísala spoločnosť T+T, a. s. zmluvu o budúcej spolupráci. Ďalej sa vyjadril, že túto technológiu by podporili, ak by o to mala obec záujem, najmä obyvatelia obce a okolitých obcí. Dôležitá je čistá energia. Bolo by potrebné dať posúdiť zámer spoločnosti aj okolitým obciam, aby mohli vzniesť pripomienky.

*P. Anton Budoš, konateľ spoločnosti ENERGO-THERM, s. r. o.,* informoval, že by spoločnosť využívala odpad výlučne zo spoločnosti T+T, a. s. a zo spoločnosti Severoslovenské vodárne a kanalizácie, a. s..

K novej technológii sa vyjadrili aj poslanci obecného zastupiteľstva.

*Prof. Dr. Ing. Martin Decký* sa vyjadril, že zámer by podporil, ak by spoločnosť spolupracovala so spoločnosťou T+T, a. s..

*Ing. Jozef Vršanský* sa informoval, či by bolo možné spoločnosť umiestniť v areáli spoločnosti T+T, na čo *p. Miloš Ďurajka* odpovedal kladne.

*P. Marián Medzihorský* sa informoval, či sa k prezentovanému zámeru vyjadrila obec Horný Hričov, na čo *p. Miloš Ďurajka* odpovedal, že v prípade realizácie zámeru, by obec Horný Hričov bola informovaná.

*P. Štefan Hôrečný* by podporil zámer, ak by to neznamenalo zaberanie poľnohospodárskej pôdy. S uvedenými pripomienkami sa zhodol starosta obce, Ing. Peter Zelník, spolu so všetkými poslancami. Obecné zastupiteľstvo by odporúčalo koncept zariadenie na zneškodňovanie odpadu s využitím nových technológií, ak by bola zaručená spolupráca so spoločnosťou T+T, a. s. a spoločnosť by nezaberala poľnohospodársku pôdu.

**Uznesenie č. 54/2016**

Obecné zastupiteľstvo v Dolnom Hričove

*berie na vedomie:*

informácie spoločnosti ENERGO – THERM Slovakia, s. r. o. o konceptoch zariadení na zneškodňovanie odpadu s využitím nových technológií „ All Waste to Green Energy Recycling Systems “.

**K bodu 6:**

**Žiadosť o majetkoprávne vysporiadanie pozemkov – Erste Group Immorent Slovensko s.r.o.**

Dňa 06. 05. 2016 bola na obecný úrad v Dolnom Hričove podaná žiadosť o majetkoprávne vysporiadanie pozemkov v prospech spoločnosti Erste Group Immorent Slovensko, s. r. o.. Žiadosť sa dostavil na obecné zastupiteľstvo prezentovať *zástupca spoločnosti, Ing. Róbert Urík.* Žiadosť bola zložená z dvoch bodov. V prvom bode sa jednalo o odpredaj pozemkov vo vlastníctve obce Dolný Hričov v sumárnej ploche 243 m2, v prospech spoločnosti Erste Group Immorent Slovensko s. r. o. a v druhom bode spoločnosť žiadala zriadenie vecného bremena na pozemky vo vlastníctve obce Dolný Hričov v sumárnej ploche 254 m2, v prospech spoločnosti Erste Group Immorent Slovensko, s. r. o. a to za účelom majetkoprávneho vysporiadania vlastníckych vzťahov k pozemkom vo vlastníctve obce Dolný Hričov, na ktorých spoločnosť Erste Group Immorent Slovensko, s. r. o. vybudovala so súhlasom obce na vlastné náklady infraštruktúru pre priemyselný park IMMOPARK Žilina, s čím oboznámil poslancov *zástupca spoločnosti, Ing. Róbert Urík.*

*Ing. Peter Zelník, starosta obce,* informoval, že komisia pre dopravu, výstavbu a životné prostredie na svojom zasadnutí, ktoré sa konalo dňa 11. 05. 2016 odpredaj pozemkov a zriadenie vecného bremena v prospech spoločnosti Erste Group Immorent Slovensko, s. r. o. zatiaľ neodporučila.

Po prednesení návrhu *prof. Dr. Ing. Martina Deckého, predsedu komisie pre dopravu, výstavbu a životné prostredie* – preformulovať 1. bod žiadosti a zriadenie vecného bremena na pozemky vo vlastníctve obce Dolný Hričov v prospech spoločnosti Erste Group Immorent Slovensko, s. r. o., *Ing. Róbert Urík* súhlasil so zmenou 1. bodu žiadosti.

**Uznesenie č. 55/2016**

Obecné zastupiteľstvo v Dolnom Hričove

*berie na vedomie:*

žiadosť o odpredaj pozemkov vo vlastníctve obce Dolný Hričov v sumárnej ploche 243 m2, v prospech spoločnosti Erste Group Immorent Slovensko, s. r. o..

**Uznesenie č. 56/2016**

Obecné zastupiteľstvo v Dolnom Hričove

*schvaľuje:*

zriadenie vecného bremena na pozemky vo vlastníctve obce Dolný Hričov v sumárnej ploche

254 m2, v prospech spoločnosti Erste Group Immorent Slovensko, s. r. o..

|  |  |
| --- | --- |
| Prítomní poslanci (menovite): | 7 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - Ing. Michal Ballay, Pavol Ballay |
| Hlasovali za (menovite): | 7 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 7:**

**Žiadosť o vyjadrenie k investičnému zámeru – výroba biobrikiet – Ing. arch. Radovan Musil, Bajzova 37, Žilina**

Dňa 27. 04. 2016 bola na obecný úrad doručená žiadosť Ing. arch. Radovana Musila, autorizovaného architekta, o vyjadrenie k investičnému zámeru – výroba biobrikiet v areáli AGROFIN PD Dolný Hričov na parc. č. KN-C 328 a parc. č. KN-C 331/1. Samotnú výrobu sa dostavil poslancom obecného zastupiteľstva predstaviť *p. Ing. arch. Radovan Musil*. Výroba by bola v štyroch stavebných objektoch: 1. stavebný objekt - výroba, 2. stavebný objekt - skladovanie a príprava materiálu, 3. stavebný objekt - expedícia hotových výrobkov, 4. stavebný objekt - umiestnenie kogeneračných jednotiek, ktoré zabezpečujú výrobu elektrickej energie a tepla, ktoré sú potrebné na sušenie suroviny. Jedná sa o poloautomatickú prevádzku, ktorej prevádzku výroby zabezpečujú pracovníci formou občasnej obsluhy.

Komisia pre dopravu, výstavbu a životné prostredia žiadosť k investičnému zámeru prerokovávala aj na svojom zasadnutí dňa 11. 05. 2016.

**Uznesenie č. 57/2016**

Obecné zastupiteľstvo v Dolnom Hričove

*berie na vedomie:*

investičný zámer p. Ing. arch. Radovana Musila na výrobu biobrikiet v areáli poľnohospodárskeho družstva AGROFIN PD Dolný Hričov.

**K bodu 8:**

**Žiadosť o vyjadrenie k investičnému zámeru – stolárska dielňa a sklady – p. Ján Hanuliak s manž., Ul. Pod Sadom 32, Žilina**

Dňa 26. 04. 2016 bola na obecný úrad doručená žiadosť *p. Jána Hanuliaka* a *p. Viery Hanuliakovej* o vyjadrenie sa k investičnému zámeru – stolárska dielňa a sklady na pozemkoch parc. č. KN-C 1110/3, 1110/4, 1110/5, 1110/7, 1274/4 v k. ú. Dolný Hričov. Žiadosť bola prejednávaná na komisii pre dopravu, výstavbu a životné prostredie, ktorá investičný zámer podporila za predpokladu vysporiadania majetkovo – právnych vzťahov.

*P. Ján Hanuliak* a *p. Viera Hanuliaková* oboznámili poslancov s investičným zámerom. Schválenie investičnému zámeru je potrebné k vypracovaniu projektovej dokumentácie, k povoľovacím konaniam, k žiadosti o prístup na parc. č. KN-C 1274/4 vo vlastníctve obce Dolný Hričov a ako podklad ku kúpnej zmluve.

Po prednesení investičného zámeru – stolárska dielňa a sklady, sa k zámeru vyjadrili aj poslanci obecného zastupiteľstva.

*Prof. Dr. Ing. Martin Decký, predseda komisie pre dopravu, výstavbu a životné prostredie*, vyjadril jednoznačnú podporu investičného zámeru. Taktiež sa vyjadril, že v územnom pláne by mala byť v budúcnosti definovaná táto oblasť ako zmiešaná zóna, v súčasnosti je vedená ako rekreačná oblasť.

*P. Štefan Hôrečný* sa vyjadril, že v okolí predmetného pozemku je viac majiteľov jednotlivých parciel a mal by sa k nim zachovať prístup. *Ing. Peter Zelník, starosta obce,* informoval, že v súčasnosti nie je vybudovaný prístup k týmto zadným parcelám. *P. Ján Hanuliak* na pripomienku *p. Štefana Hôrečného* reagoval a navrhol, že prístupovú cestu k okolitým parcelám vybuduje cez vlastný pozemok na vlastné náklady. S návrhom *p. Jána Hanuliaka* poslanci súhlasili.

**Uznesenie č. 58/2016**

Obecné zastupiteľstvo v Dolnom Hričove

*schvaľuje:*

investičný zámer p. Jána Hanuliaka a p. Viery Hanuliakovej – stolársku dielňu a sklady s podmienkou vybudovať účelovú komunikáciu do vlastníctva obce Dolný Hričov k parcelám č. KN-C 1110/1, 1110/2, 1274/1, 1274/3 a 1115.

|  |  |
| --- | --- |
| Prítomní poslanci (menovite): | 6 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 3 poslanci - Ing. Michal Ballay, Pavol Ballay, Marta Rašovcová |
| Hlasovali za (menovite): | 6 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 9:**

**Žiadosť Ing. Jozefa Jaceka s manž. o odkúpenie časti parc. č. KN-C 758/1 cca 85 m2**

Dňa 06. 04. 2016 bola na obecný úrad doručená žiadosť *p. Ing. Jozefa Jaceka* a *p. Janky Jacekovej* o odkúpenie pozemku parc. č. KN-C 758 v k. ú. Dolný Hričov, zapísanej na LV č. 1270, druh pozemku vodná plocha, o výmere cca 85 m2, ktorej vlastníkom je obec Dolný Hričov. *P. Ing. Jozef Jacek* tak ako v žiadosti, tak aj na zasadnutí informoval, že uvedenú časť parcely by využíval ako prístupovú komunikáciu k rodinnému domu. Tiež uviedol, že ak by bol odpredaj schválený, geometrický plán a kúpnu zmluvu vrátane kolkov na vklad do katastra nehnuteľností by hradil sám. V prípade záujmu *p. Petra Ševčíka* o odkúpenie priľahlej časti pozemku, by boli jeho požiadavky zahrnuté do geometrického plánu.

K žiadosti sa *Ing. Peter Zelník, starosta obce,* vyjadril, že požiadal Správu povodia Váhu o vyjadrenie. Stanovisko mu bude zaslané v najbližších dňoch. V súčasnosti Správa povodia Váhu odpredaj predmetného pozemku neodporúča.

*Ing. Peter Zelník, starosta obce,* tiež uviedol, že navrhuje dohodnúť sa s *p. Petrom Ševčíkom* na využívaní predmetnej časti parcely, ktorá je vo vlastníctve obce. Taktiež oboznámil *p. Ing. Jozefa Jaceka* a *p. Petra Ševčíka*, že po doručení stanoviska od Správy povodia Váhu, ich bude ešte následne informovať.

**Uznesenie č. 59/2016**

Obecné zastupiteľstvo v Dolnom Hričove

*berie na vedomie:*

žiadosť p. Ing. Jozefa Jaceka a p. Janky Jacekovej o odkúpenie parc. č. KN-C 758/1 v k. ú. Dolný Hričov o výmere cca 85 m2 vo vlastníctve obce Dolný Hričov.

**K bodu 10:**

**Žiadosť p. Petra Ševčíka o odkúpenie časti parc. č. KN-C 758/1 cca 100 m2**

Na obecný úrad v Dolnom Hričove bola dňa 13. 05. 2016 doručená žiadosť *p. Petra Ševčíka* o odkúpenie, resp. dlhodobý prenájom časti parcely č. KN-C 758/1, v k. ú. Dolný Hričov o výmere cca 100 m2, druh pozemku vodná plocha, ktorej vlastníkom je obec Dolný Hričov.

*P. Peter Ševčík* v žiadosti tiež uviedol, že o predmetný pozemok sa dlhé desaťročia stará jeho rodina, ktorá pozemok celé roky kosila a čistila potok, ktorý bol pred asi 7 rokmi na ich vlastné náklady upravený. Náklady súvisiace s vypracovaním geometrického plánu, kúpnu zmluvu vrátane úhrady kolkov na vklad do katastra nehnuteľností by hradil sám, na vlastné náklady.

*Ing. Peter Zelník, starosta obce,* tak ako je uvedené v predchádzajúcom bode, obidvom žiadateľom – *p. Ing. Jozefovi Jacekovi* a *p. Petrovi Ševčíkovi* navrhol dohodnúť sa na využívaní pozemku, aby boli obidve strany spokojné, pričom pripomenul, že sa jedná o pozemok vo vlastníctve obce.

**Uznesenie č. 60/2016**

Obecné zastupiteľstvo v Dolnom Hričove

*berie na vedomie:*

žiadosť p. Petra Ševčíka o odkúpenie parc. č. KN-C 758/1 v k. ú. Dolný Hričov o výmere cca 100 m2 vo vlastníctve obce Dolný Hričov.

**K bodu 11:**

**Žiadosť p. Stanislava Matúška o odkúpenie parc. č. KN-C 947/3 o výmere 1 103 m2**

Dňa 25. 04. 2016 bola doručená na obecný úrad žiadosť *p. Stanislava Matúška* o odkúpenie obecného pozemku parc. č. KN-C 947/3 v k. ú. Dolný Hričov, o výmere 1 103 m2, bez prístupovej obecnej cesty. K žiadosti sa vyjadrili taktiež členovia komisie pre dopravu, výstavbu a životné prostredie, ktorí žiadosť brali na vedomie.

**Uznesenie č. 61/2016**

Obecné zastupiteľstvo v Dolnom Hričove

*neschvaľuje:*

žiadosť p. Stanislava Matúška o odkúpenie parc. č. KN-C 947/3 v k. ú. Dolný Hričov o výmere 1 103 m2 vo vlastníctve Obce Dolný Hričov.

|  |  |
| --- | --- |
| Prítomní poslanci (menovite): | 6 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 3 poslanci - Ing. Michal Ballay, Pavol Ballay, Marta Rašovcová |
| Hlasovali za (menovite): | 6 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 12:**

**Žiadosť p. Janky Hanusovej o prenájom pozemku parc. č. KN-C 604 za účelom výstavby garáže**

Dňa 23. 03. 2016 podala p. Janka Hanusová na obecný úrad žiadosť o prenájom obecného pozemku parc. č. KN-C 604 v k. ú. Dolný Hričov za účelom zriadenia garáže bez pevného základu pre osobné auto. Žiadosť bola prejednávaná na komisii pre dopravu, výstavbu a životné prostredie, na ktorej *predseda komisie, prof. Dr. Ing. Martin Decký,* upozornil, že ak by sa jednalo o drobnú stavbu, došlo by k porušeniu stavebného zákona, pretože drobná stavba má plniť doplnkovú funkciu pre hlavnú stavbu.

*Ing. Peter Zelník, starosta obce,* informoval poslancov, že na uvedenej parcele má umiestnenú garáž aj *p. JUDr. Roman Dolejší*. Taktiež informoval poslancov, že po prešetrení sa zistilo, že *p. JUDr. Roman Dolejší* neumiestnil garáž na miesto, aké bolo uvedené pri ohlásení drobnej stavby, a to garáž neumiestnil na pozemok parc. č. KN-C 605/2 v k. ú. Dolný Hričov, vo vlastníctve obytného domu č. 251 na ul. Školská, ale na parc. č. KN-C 604 v k. ú. Dolný Hričov, vo vlastníctve obce.

**Uznesenie č. 62/2016**

Obecné zastupiteľstvo v Dolnom Hričove

*berie na vedomie:*

žiadosť p. Janky Hanusovej o prenájom pozemku parc. č. KN-C 604 v k. ú. Dolný Hričov za účelom zriadenia garáže bez pevného základu pre osobné auto.

**K bodu 13:**

**Žiadosť o schválenie dodatku č. 1 ku KZ č. 3171-II-501-KZ/2015 – stavba „ŽSR, Modernizácia trate Púchov – Žilina pre traťovú rýchlosť do 160 km/hod.“**

*Ing. Peter Zelník, starosta obce,* informoval poslancov, v rámci stavby „ ŽSR, Modernizácia trate Púchov – Žilina pre traťovú rýchlosť do 160 km/hod.“ o potrebe schválenia dodatku č. 1 ku Kúpnej zmluve č. 3171-II-501-KZ/2015, ktorým sa mení Kúpna zmluva v čl. III., a to mení sa diel č. 9 na diel č. 7, výmera podielu v m2 z 33 m2 na 65 m2, čím sa mení aj kúpna cena v € na sumu 978,90 €. Dodatok č. 1 je potrebné schváliť, aby sa mohlo pokračovať vo vkladovom konaní.

**Uznesenie č. 63/2016**

Obecné zastupiteľstvo v Dolnom Hričove

*schvaľuje:*

dodatok č. 1 ku kúpnej zmluve č. 3171-II-501-KZ/2015 k stavbe „ŽSR, Modernizácia trate Púchov – Žilina pre traťovú rýchlosť do 160 km/hod.“

|  |  |
| --- | --- |
| Prítomní poslanci (menovite): | 6 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 3 poslanci - Ing. Michal Ballay, Pavol Ballay, Marta Rašovcová |
| Hlasovali za (menovite): | 6 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 14:**

**Žiadosť p. Radoslava Ďurošku o prenájom pozemku parc. č. KN-C 477/1 v k. ú. Dolný Hričov**

Na obecný úrad bola dňa 30. 03. 2016 doručená žiadosť p. Radoslava Ďurošku o prenájom pozemku parc. č. KN-C 477/1 v k. ú. Dolný Hričov, vo vlastníctve obce, za účelom zriadenia prevádzky predajne pekárskych, cukrárskych výrobkov a doplnkového tovaru.

K žiadosti sa vyjadril starosta obce, ako aj poslanci obecného zastupiteľstva.

*Prof. Dr. Ing. Martin Decký* informoval, že už v minulosti si *p. Radoslav Ďuroška* zriadil elektrickú prípojku na uvedenej parcele, ktorú po ukončení prevádzky odpojil. Následne mal určitú dobu zriadenú prevádzku v Kultúrnom dome.

*P. Štefan Hôrečný* vyslovil nesúhlas so schválením žiadosti *p. Radoslava Ďurošku* a to najmä z bezpečnostnej stránky. V súčasnosti sa jedná o veľmi frekventovanú oblasť, cez ktorú prechádza denne veľké množstvo nákladných áut. Nákladné autá taktiež spôsobujú veľký hluk a prach, čo by nebolo veľmi vhodné pre takúto prevádzku. Navrhol, aby bolo *p. Radoslavovi Ďuroškovi* navrhnuté iné miesto pre prevádzku predajne pekárskych, cukrárskych výrobkov a doplnkového tovaru, napríklad pri Kultúrnom dome pri Námestí P. V. Rovnianka v Dolnom Hričove alebo na ul. Staničná.

*P. Marián Medzihorský* sa informoval o výške nájomného pre *p. Radoslava Ďurošku*.

*Ing. Peter Zelník, starosta obce*, tiež uviedol, že bola schválená prevádzka „Cukráreň“ p*. Márii Cabajovej* v Kultúrnom dome. Taktiež obec navštevuje každý pondelok v čase od 11,35 do 12,15 hod. spoločnosť Davpek, s. r. o. z Kanianky – predaj pekárskych a cukrárenských výrobkov v pojazdnom automobile.

**Uznesenie č. 64/2016**

Obecné zastupiteľstvo v Dolnom Hričove

*schvaľuje:*

žiadosť p. Radoslava Ďurošku o prenájom pozemku na parc. č. KN-C 477/1 v k. ú. Dolný Hričov za účelom zriadenia prevádzky predajne pekárskych, cukrárskych výrobkov a doplnkového tovaru.

|  |  |
| --- | --- |
| Prítomní poslanci (menovite): | 6 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 3 poslanci – Pavol Ballay, Marián Medzihorský, Marta Rašovcová |
| Hlasovali za (menovite): | 4 poslanci – prof. Dr. Ing. Martin Decký, Ján Hrazdíra, Bibiána Odváhová, Ing. Jozef Vršanský |
| proti (menovite): | 1 poslanec – Štefan Hôrečný |
| zdržali sa (menovite): | 1 poslanec – Marián Medzihorský |

**K bodu č. 15:**

**Žiadosť o predĺženie nočného kľudu dňa 06. 07. 2016 do 23,00 hod. – vystúpenie kapely IRON MAIDEN**

Dňa 06. 05. 2016 bola od spoločnosti *NuCoast Productions, s. r. o.* doručená na obecný úrad žiadosť o výnimočné predĺženie nočného kľudu na základe požiadavky zo strany produkcie kapely IRON MAIDEN dňa 06. 07. 2016 v areáli letiska Žilina do 23,00 hod. z dôvodu uskutočnenia hudobného vystúpenia tejto kapely v plnom rozsahu. Spoločnosť NuCoast Productions, s. r. o. na osobnom stretnutím s Ing. Petrom Zelníkom, starostom obce, prisľúbila príspevok deťom materskej školy v Dolnom Hričove zo vstupného a z vyzbieraného parkovného na podujatí.

**Uznesenie č. 65/2016**

Obecné zastupiteľstvo v Dolnom Hričove

*schvaľuje:*

žiadosť spoločnosti NuCoast Productions, s. r. o. o predĺženie nočného kľudu dňa 06. 07. 2016 do 23,00 hod. z dôvodu uskutočnenia hudobného vystúpenia kapely IRON MAIDEN v areáli letiska Žilina.

|  |  |
| --- | --- |
| Prítomní poslanci (menovite): | 6 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 3 poslanci – Pavol Ballay, Marián Medzihorský, Marta Rašovcová |
| Hlasovali za (menovite): | 5 poslancov – Ján Hrazdíra, Štefan Hôrečný, Marián Medzihorský, Bibiána Odváhová, Ing. Jozef Vršanský |
| proti (menovite): | 1 poslanec – prof. Dr. Ing. Martin Decký |
| zdržali sa (menovite): | 0 poslancov |

**K bodu č. 16:**

**Žiadosť o povolenie prevádzky a schválenie otváracích hodín prevádzky „reštaurácia Penzión Dúbravy“**

Dňa 26. 04. 2016 bola doručená na obecný úrad žiadosť *p. Petra Ďurajku* o povolenie prevádzky „reštaurácia Penzión Dúbravy“ , Na Plzák č. 450, Dolný Hričov a schválenie otváracích hodín a to od pondelka do nedele od 07,00 hod. do 21,00 hod.

**Uznesenie č. 66/2016**

Obecné zastupiteľstvo v Dolnom Hričove

*schvaľuje:*

žiadosť p. Petra Ďurajku o povolenie prevádzky „reštaurácia Penzión Dúbravy“, Na Plzák č. 450, 013 41 Dolný Hričov a otváracie hodiny od pondelka do nedele od 07,00 hod. do 21,00 hod..

|  |  |
| --- | --- |
| Prítomní poslanci (menovite): | 6 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 3 poslanci – Pavol Ballay, Marián Medzihorský, Marta Rašovcová |
| Hlasovali za (menovite): | 6 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 17:**

**Žiadosť p. Zuzany Čvapkovej o pridelenie vyhradeného parkovacieho miesta**

*P. Zuzana Čvapková* dňa 14. 04. 2016 podala na obecný úrad žiadosť o pridelenie vyhradeného parkovacieho miesta pred prvým vchodom bytového domu 28 b. j. Dolný Hričov. O pridelenie vyhradeného parkovacieho miesta žiadala pre svoju dcéru Moniku Čvapkovú, ktorá má preukaz ZŤP. Svoju žiadosť odôvodnila tým, že súčasné vyhradené parkovacie miesta pre ZŤP sú vždy obsadené inými vozidlami a taktiež sú parkovacie miesta pre bytový dom 28 b. j. využívané a obsadzované vozidlami, ktoré nepatria nájomníkom bytového domu.

Na schválení žiadosti sa poslanci obecného zastupiteľstva jednoznačne zhodli a pristúpili k hlasovaniu.

**Uznesenie č. 67/2016**

Obecné zastupiteľstvo v Dolnom Hričove

*schvaľuje:*

žiadosť p. Zuzany Čvapkovej o pridelenie vyhradeného parkovacieho miesta pred prvým vchodom bytového domu 28 b. j. Dolný Hričov pre dcéru Moniku Čvapkovú, ktorá má preukaz ZŤP.

|  |  |
| --- | --- |
| Prítomní poslanci (menovite): | 6 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Bibiána Odváhová, Ing. Jozef Vršanský |
| Ospravedlnení poslanci (menovite): | 3 poslanci – Pavol Ballay, Marián Medzihorský, Marta Rašovcová |
| Hlasovali za (menovite): | 6 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Bibiána Odváhová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 18:**

**Informácie starostu obce:**

**Aktualizácia smernice o verejnom obstarávaní** – informácie o zmenám v smernici o verejnom obstarávaní, ktorou sa upravuje postup verejného obstarávateľa pri nakladaní s finančnými prostriedkami v procese verejného obstarávania v obci Dolný Hričov,

**Objednávka prác a oplotenia Spoločenstva vlastníkov bytov SVB Školská bytovka** – dňa 18. 03. 2016 bola na obecný úrad doručená žiadosť – objednávka prác a oplotenia, v ktorej SVB uviedlo, že by sa jednalo o oplotenie bytovky č. 252 zo strany bytovky č. 251, pletivo sa v súčasnosti nachádza na Miestnej prevádzke prác a služieb, zároveň v žiadosti žiadali o odkúpenie stĺpikov a montáž oplotenia,

*Ing. Peter Zelník, starosta obce,* uviedol, že oplotenie by bytovka chcela umiestniť na parc. č. KN-C 604 v k. ú. Dolný Hričov, vo vlastníctve obce.

*Prof. Dr. Ing. Martin Decký* navrhol *p. Bibiáne Odváhovej*, ktorá je predsedkyňou SVB, aby si SVB Školská bytovka predmetný pozemok od obci odkúpila. S návrhom *p. Bibiána Odváhová* súhlasila.

**Uznesenie č. 68/2016**

Obecné zastupiteľstvo v Dolnom Hričove

*berie na vedomie:*

žiadosť Spoločenstva vlastníkov bytov SVB Školská Bytovka o objednávke prác a oplotenia bytovky č. 252 zo strany bytovky č. 251.

**Žiadosť o prenájom športového areálu a prístrešku** – dňa 13. 05. 2016 bola na obecný úrad doručená žiadosť Dobrovoľného hasičského zboru Dolný Hričov o prenájom športového areálu a prístrešku za účelom nočnej hasičskej súťaže „o putovný pohár starostu obce Dolný Hričov“, ktorá sa bude konať dňa 02. 07. 2016 od 20,00 hod. do 03. 07. 2016 do 05,00 hod..

**Uznesenie č. 69/2016**

Obecné zastupiteľstvo v Dolnom Hričove

*berie na vedomie:*

žiadosť Dobrovoľného hasičského zboru Dolný Hričov o prenájom športového areálu a prístrešku za účelom nočnej hasičskej súťaže „O putovný pohár starostu obce Dolný Hričov“, ktorá sa bude konať dňa 02. 07. 2016 od 20,00 hod. do 03. 07. 2016 do 05,00 hod..

**Žiadosť starostov obcí Bitarová, Ovčiarsko, Brezany, Hôrky a Dolný Hričov o riešenie poškodenej vozovky na ceste III. triedy v súvislosti s výstavbou diaľnice D1 Hričovské Podhradie – Lietavská Lúčka a prejazdu nákladných áut po ceste III. triedy** – dňa 15. 04. 2016 sa starostovia dotknutých obcí zúčastnili rokovania vo veci sťažností a podnetov obyvateľov a vodičov prechádzajúcich cestou III. triedy č. 5181 uvedenými obcami. Súčasný stav cesty III. triedy ohrozuje premávku áut z bezpečnostného hľadiska, odvodňovacie rigoly sú zaplnené bahnom, krajnice cesty sú rozmáčané a navýšené nad úroveň vozovky, v dôsledku čoho dochádza k poškodeniu cestného telesa nadmerným počtom výtlkov. Žiadosť starostov obcí bola zaslaná Správe ciest Žilinského samosprávneho kraja, Ing. Deziderovi Szabó, M. Rázusa 104, 010 01 Žilina.

**Informácie o žiadosti o predloženie pripomienok – program starostlivosti o lesy, lesný celok Súľov** – dňa 31. 05. 2016 o 09,00 hod. v zasadačke Lesov SR š. p. OZ Žilina, Námestie M. R. Štefánika 1 bude prerokovaná správa o doterajšom hospodárení spolu s pripomienkami a predloženými požiadavkami na vyhotovenie programu starostlivosti o lesy. Predloženie správy o hospodárení a jej prerokovanie dotknutými osobami je prvým úkonom pri vyhotovovaní nového programu starostlivosti o lesy na obdobie rokov 2017 – 2026.

**Oznámenie o realizácii montážnych prác na existujúcom zariadení distribučnej sústavy** – spoločnosť Stredoslovenská energetika – Distribúcia, a. s. ako majiteľ a prevádzkovateľ elektrických staníc a elektrických vedení 110 kV, 22 kV a 0,4 kV na území stredného Slovenska pripravuje stavbu „H. Hričov – Rekonštrukcia vedenia 2 x 110 kV č. 7801/7802, TR HC Hričov (HRI) – TR HC Mikšová (MIK)“.

**Rozhodnutie Ministerstva dopravy, výstavby a regionálneho rozvoja Slovenskej republiky, Sekcia železničnej dopravy a dráh, Odbor dráhový stavebný úrad, Námestie slobody . 6, 810 05 Bratislava** – povolenie podľa § 83 stavebné zákona na predčasné užívanie časti stavby dráhy „ŽSR, Modernizácia železničnej trate Púchov – Žilina, pre traťovú rýchlosť do 160 km/hod., II. etapa – (úsek Považská Teplá /mimo/ - Žilina /mimo/“

Informácie o objednávke Združenia Ovčiarsko – Združenie Ovčiarsko vystavilo obci objednávku na vyčistenie bezmenného potoka pretekajúceho Dolným Hričovom od nánosov pochádzajúcich z ich stavby a to v úseku od priestupu na ceste 1/18 až po ústie v hodnote 5 000,- € bez DPH.

*Ing. Peter Zelník, starosta obce,* poďakoval Pozemkovému spoločenstvu „Bývalí urbárnici obce Dolný Hričov“ za poskytnutie drevnej hmoty na vatru a materiálu na stavenie májov, čím podporili kultúrne tradície v obci Dolný Hričov – stavanie mája a pálenie vatry, ktoré sa konalo dňa 30. 04. 2016 v Športovom areáli v Dolnom Hričove. Taktiež poďakoval pracovníkom Miestnej prevádzky prác a služieb a Dobrovoľnému hasičskému zboru Dolný Hričov za prípravu kultúrneho podujatia. Poďakoval sa spoločnosti Železnice Slovenskej republiky „ďalej len ŽSR“ za poskytnutie materiálu na položenie chodníkov pri Dome smútku na miestnom cintoríne. Ďalej informoval o odstránení starých krížov na miestnom cintoríne v miestnej časti Peklina, kde pracovníci Miestnej prevádzky prác a služieb nainštalovali nové kríže, ešte je potrebné vymeniť kríž pred kaplnkou v miestnej časti Peklina.

*Ing. Peter Zelník, starosta obce,* v závere informácií privítal *p. Michala Džupaja*, ktorý informoval o projekte dočasnej betonárky, ktorá by mala byť umiestnená v areáli AGROFIN PD Dolný Hričov, v súčasnosti boli vypracované posudky na prašnosť, využívanie vody z poľnohospodárskeho družstva.

*Ing. Peter Zelník, starosta obce,* informoval prítomných o zverejnení zámeru priameho predaja majetku obce Dolný Hričov 01/2016 dňa 13. 05. 2016 na úradnej tabuli obce Dolný Hričov a na webovej stránke obce. V súvislosti so zverejnením zámeru priameho predaja majetku obce Dolný Hričov 01/2016 zo dňa 13. 05. 2016 je potrebné vytvoriť komisiu za účelom neverejného otvárania obálok a posúdenia ponúk výberového konania*. Ing. Peter Zelník, starosta obce*, a poslanci obecného zastupiteľstva sa zhodli na členoch výberovej komisie, ktorú budú tvoriť starosta obce a členovia obecnej rady obecného zastupiteľstva v Dolnom Hričove.

**Uznesenie č. 70/2016**

Obecné zastupiteľstvo v Dolnom Hričove

*schvaľuje:*

výberovú komisiu za účelom neverejného otvárania obálok a posúdenia ponúk výberového konania k zverejnenému zámeru priameho predaja majetku obce Dolný Hričov 01/2016 zo dňa 13. 05. 2016 v zložení: Ing. Peter Zelník, Ing. Michal Ballay, Pavol Ballay, prof. Dr. Ing. Martin Decký, Ján Hrazdíra.

|  |  |
| --- | --- |
| Prítomní poslanci (menovite): | 5 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Ing. Jozef Vršanský |
| Ospravedlnení poslanci (menovite): | 4 poslanci – Pavol Ballay, Marián Medzihorský, Bibiána Odváhová, Marta Rašovcová |
| Hlasovali za (menovite): | 5 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 19:**

**Informácie zástupcu starostu, hlavného kontrolóra, poslancov a predsedov komisií**

*P. Mária Rapánová, hlavný kontrolór obce*, v mene *p. Bibiány Odváhovej* pozvala všetkých na Majáles, ktorý sa bude konať dňa 20. mája 2016 od 16,00 hod. na Námestí P. V. Rovnianka v Dolnom Hričove. Majáles spríjemní vystúpenie ženičiek zo skupiny Tri doliny, skupina Kokšoband a deti zo ZŠ s MŠ P. V. Rovnianka.

*Ing. Jozef Vršanský* sa informoval, či má obec vo VZN uvedené rušenie pokoja počas nedele.

*Prof. Dr. Ing. Martin Decký* vyjadril nespokojnosť s parkovaním na miestnych komunikáciách a preto navrhol, aby občania boli informovaní, že vo VZN č. 4/2015 o miestnych daniach a miestnom poplatku za komunálne odpady a drobné stavebné odpady je definovaný aj poplatok za užívanie verejného priestranstva.

*Ing. Peter Zelník, starosta obce,* na pripomienky poslancov obecného zastupiteľstva odpovedal, že do konania ďalšieho zasadnutia obecného zastupiteľstva dňa 01. 06. 2016 sa bude o možnosti zapracovať rušenie pokoja počas nedele a parkovanie na miestnych komunikáciách do VZN obce informovať.

*P. Marián Medzihorský* sa informoval, či *p. Pavol Ballay, predseda Dobrovoľného hasičského zboru Dolný Hričov*, predložil obci vyúčtovanie z kultúrneho podujatia Stavanie mája a pálenie vatry. *Ing. Peter Zelník, starosta obce,* reagoval, že toto podujatie bolo v strate, na podujatí bola malá účasť, guláš ostal pre futbalistov na druhý deň. Tiež sa informoval, kedy budú vypracované noviny obce Dolnohričovské zvesti – *Ing. Peter Zelník, starosta obce,* reagoval, že noviny obce budú vypracované až ku koncu roku 2016.

*P. Štefan Hôrečný* navrhol starostovi obce a poslancom obecného zastupiteľstva, aby každý, kto si na zasadnutie obecného zastupiteľstva príde prezentovať žiadosť, návrh, mal stanovený čas na prezentáciu. S návrhom všetci prítomní súhlasili a podporili ho.

**K bodu 20:**

**Diskusia**

*Ing. Jozef Jacek* navrhol starostovi obce a poslancom obecného zastupiteľstva zistiť, prečo spoločnosti Doprastav, a. s. Žilina a Združenie výstavby tunela Ovčiarsko nepozývajú obec na kontrolné dni, kde by sa k situácii mohli vyjadriť a vzniesť pripomienky obyvatelia obce, ktorí sú nespokojní s neustálym prejazdom nákladných áut, ktoré znečisťujú životné prostredie v obci zvýšenou prašnosťou a hlučnosťou a ničia majetok obyvateľov obce najmä na ulici Osloboditeľov.

*P. Zuzana Sobolová* sa informovala o odovzdaní petície, ktorá bola uskutočnená proti prejazdu ťažkých nákladných motorových vozidiel cez obec Dolný Hričov po ceste III. triedy 3/2090 a 3/2091. Prejazdom ťažkých nákladných motorových vozidiel dochádza k škodám na majetku občanov obce Dolný Hričov, ktorí sú dotknutí prejazdom.

*P. Oľga Hofericová* upozornila na neustály prejazd nákladných áut cez ulicu Osloboditeľov, ktoré spôsobujú nadmernú prašnosť a hlučnosť, a to aj po znížení maximálnej povolenej rýchlosti na 30 km/hod.. Čistiace auto obec zaťažuje hlukom a čistenie nemá žiadny účinok. Cesta je rovnako znečistená ako pred prejazdom čistiaceho auta. Informovala sa dokedy bude v obci táto situácia trvať a kto opraví zničené fasády rodinných domov.

*P. Daniela Ďuriníková* navrhla, či by nebolo možné nainštalovať v obci radary na meranie rýchlosti spoločnosťou NDS, a. s.. K žiadosti *p. Ing. Jozefa Jaceka* a *p. Petra Ševčíka* upozornila, že sa jedná o pozemok vo vlastníctve obce, na ktorom je oplotenie rodinného domu *p. Petra Ševčíka*. Navrhla, aby obec *p. Petrovi Ševčíkovi* prikázala zrušenie existujúceho oplotenia umiestneného na parcele vo vlastníctve obce, čím by vybudovaním verejného chodníka bola parcela sprístupnená obidvom majiteľom rodinných domov pri dotknutej parcele z jednej aj druhej strany.

*P. Peter Ševčík* sa informoval, kedy bude opravená cesta pri jeho rodinnom dome, ktorá už mala byť v pôvodnom stave.

**Uznesenie č. 71/2016**

Obecné zastupiteľstvo v Dolnom Hričove

*berie na vedomie:*

príspevky obyvateľov obce Dolný Hričov.

**K bodu 21:**

**Návrh a schválenie uznesenia**

***Ing. Peter Zelník, starosta obce,* požiadal zapisovateľku, *p.* *Ing. Simonu Smolkovú*, o prednesenie návrhu uznesení k jednotlivým bodom programu. Za každým uznesením poslanci OZ hlasovali, hlasovanie je súčasťou zápisnice.**

**Uznesenie č. 72/2016**

Obecné zastupiteľstvo v Dolnom Hričove

*schvaľuje:*

návrh uznesení z rokovania obecného zastupiteľstva č. 48 – 72/2016 zo dňa 18. 05. 2016.

|  |  |
| --- | --- |
| Prítomní poslanci (menovite): | 5 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Ing. Jozef Vršanský |
| Ospravedlnení poslanci (menovite): | 4 poslanci – Pavol Ballay, Marián Medzihorský, Bibiána Odváhová, Marta Rašovcová |
| Hlasovali za (menovite): | 5 poslancov – prof. Dr. Ing. Martin Decký, Ján Hrazdíra, Štefan Hôrečný, Marián Medzihorský, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 17:**

**Záver**

*Ing. Peter Zelník, starosta obce*, sa na záver rokovania obecného zastupiteľstva poďakoval prítomným za účasť a ukončil zasadnutie obecného zastupiteľstva.

|  |  |  |  |
| --- | --- | --- | --- |
| **Zapisovateľka:** | *Ing. Simona Smolková* | ......................................... |  |
| **Overovatelia:** | *Ján Hrazdíra* | ......................................... |  |
|  |  |  |  |
|  | *Ing. Jozef Vršanský* | ......................................... |  |

Ing. Peter Zelník

starosta obce

V Dolnom Hričove dňa 25. 05. 2016